pythainlp/thaigov-v2-corpus-22032023 huggingface dataset:
วันอาทิตย์ที่ 27 กุมภาพันธ์ 2565
นายกฯ กำชับทุกหน่วยงาน ระดมกำลังช่วยเหลือประชาชนจากน้ำท่วมภาคใต้ แจ้งเตือนพื้นที่เสี่ยง ยะลา ปัตตานี นราธิวาส
นายกฯ กำชับทุกหน่วยงาน ระดมกำลังช่วยเหลือประชาชนจากน้ำท่วมภาคใต้ แจ้งเตือนพื้นที่เสี่ยง ยะลา ปัตตานี นราธิวาส
วันที่ 27 ก.พ. 65 นางสาวรัชดา ธนาดิเรก รองโฆษกประจำสำนักนายกรัฐมนตรี กล่าวว่า นายกรัฐมนตรี พล.อ.ประยุทธ์ จันทร์โอชา มีความห่วงใยพี่น้องประชาชนในพื้นที่จังหวัดชายแดนใต้ และได้ติดตามสถานการณ์อย่างใกล้ชิด กำชับให้ทุกหน่วยงานระดมกำลังเข้าช่วยเหลือให้รวดเร็วที่สุด ซึ่งกองอำนวยการน้ำแห่งชาติ (กอนช.) ได้รายงานสถานการณ์น้ำท่วมในพื้นที่ ตั้งแต่วันที่ 25 - 26 ก.พ. 65 เกิดสถานการณ์อุทกภัยในพื้นที่ 5 จังหวัด (จังหวัดนครศรีธรรมราช พัทลุง ปัตตานี ยะลา และนราธิวาส) รวม 18 อําเภอ 76 ตําบล 277 หมู่บ้าน ได้มีการบริหารจัดการน้ำและสถานการณ์อุทกภัยในพื้นที่ ทั้งการแจ้งเตือนล่วงหน้าตั้งแต่วันที่ 22 ก.พ. เพื่อให้หน่วยงานในพื้นที่เตรียมการเฝ้าระวังและป้องกันความเสียหายที่จะเกิดขึ้น ชี้เป้าพื้นที่เสี่ยงที่อาจได้รับผลกระทบจากน้ำล้นตลิ่ง ขณะที่การไฟฟ้าฝ่ายผลิตแห่งประเทศไทย หยุดการะบายน้ำเขื่อนบางลางเป็นการชั่วคราวจนกว่ามวลน้ำหลากจะระบายลงสู่ทะเลเพื่อลดผลกระทบน้ำท่วม กรมชลประทานเปิดประตูระบายน้ำกลางคลองมูโนะ อําเภอตากใบ จังหวัดนราธิวาส เพื่อเร่งระบายน้ำท่วมขังออกพื้นที่ และมีการพร่องน้ำในแม่น้ำบางนารา โดยการควบคุมการระบายน้ำผ่านประตูระบายน้ำบางนาราตอนบน ตอนล่างและประตูระบายน้ำน้ำแบ่ง เพื่อเร่งระบายน้ำออกจากพื้นที่
ในการเร่งให้ความช่วยเหลือประชาชน สํานักงานป้องกันและบรรเทาสาธารณภัยจังหวัด (สนง.ปภ.จ.) อําเภอ หน่วยทหารในพื้นที่ องค์กร ปกครองส่วนท้องถิ่น (อปท.) อาสาสมัครป้องกันภัยฝ่ายพลเรือน (อปพร.) อาสาสมัครและมูลนิธิ เข้าสํารวจความเสียหายและให้การช่วยเหลือในเบื้องต้น หน่วยบัญชาการทหารพัฒนาจัดจิตอาสาพระราชทาน นํากําลังพลชุดบรรเทาสาธารณภัย ช่วยเหลือผู้ประสบอุทกภัย โดยดําเนินการผลิตน้ำดื่มสะอาด แจกจ่ายให้กับประชาชนที่ได้รับความเดือดร้อน ณ อําเภอสุไหงปาดี จังหวัดนราธิวาส ขณะที่กองทัพเรือ หน่วยเฉพาะกิจนาวิกโยธินกองทัพเรือ ลงพื้นที่สํารวจ สถานการณ์น้ำท่วม อําเภอยี่งอ จังหวัดนราธิวาส เพื่อเตรียมการให้ความช่วยเหลือต่อไป
ทั้งนี้ ยังมีการเตือนในพื้นที่ที่มีความเสี่ยงระดับน้ำที่จะเพิ่มขึ้นและไหลเข้าท่วมพื้นที่ลุ่มต่ำ ระหว่างวันที่ 27-28 ก.พ.คือ
- จังหวัดยะลา บริเวณอําเภอบันนังสตา อําเภอยะหา และอําเภอรามัน
- จังหวัดปัตตานี บริเวณอําเภอสายบุรี อําเภอยะรัง อําเภอหนองจิก และเมืองปัตตานี
- จังหวัดนราธิวาส บริเวณอําเภอแว้ง อําเภอสุคิริน อําเภอศรีสาคร อําเภอสุไหงปาดี อําเภอตากใบ อําเภอรือเสาะ อําเภอจะแนะ และอําเภอสุไหงโก-ลก
“นายกรัฐมนตรีขอบคุณทุกภาคส่วนที่ช่วยกันดำเนินการเข้าช่วยเหลือประชาชนอย่างเต็มที่ ซึ่งขอให้ประชาชนมั่นใจว่าภาครัฐมีความพร้อมในการเข้าช่วยเหลือ และที่สำคัญขอให้ประชาชนติดตามข่าวแจ้งเตือนสถานการณ์น้ำในพื้นที่เสี่ยง เพื่อจะได้อพยพได้ทันเวลา” นางสาวรัชดา กล่าว
วันพฤหัสบดีที่ 5 พฤษภาคม 2565
วธ.เผยกระแสตอบรับงานตลาดภาพยนตร์และโทรทัศน์นานาชาติฮ่องกง ปี 2565 ในรูปแบบออนไลน์ช่วงเดือนมี.ค.ที่ผ่านมา มีผู้เยี่ยมชมคูหาออนไลน์ประเทศไทยของผู้ประกอบการ 22 แห่ง ทั้งหมด 1,112 ราย
วธ.เผยกระแสตอบรับงานตลาดภาพยนตร์และโทรทัศน์นานาชาติฮ่องกง ปี 2565 ในรูปแบบออนไลน์ช่วงเดือนมี.ค.ที่ผ่านมา มีผู้เยี่ยมชมคูหาออนไลน์ประเทศไทยของผู้ประกอบการ 22 แห่ง ทั้งหมด 1,112 ราย เกิดการเจรจาธุรกิจทั้งหมด 96 ครั้ง ประมาณการมูลค่ารวมกว่า 411 ล้านบาท
วธ.เผยกระแสตอบรับงานตลาดภาพยนตร์และโทรทัศน์นานาชาติฮ่องกง ปี 2565 ในรูปแบบออนไลน์ช่วงเดือนมี.ค. ที่ผ่านมา มีผู้เยี่ยมชมคูหาออนไลน์ประเทศไทยของผู้ประกอบการ 22 แห่ง ทั้งหมด 1,112 ราย เกิดการเจรจาธุรกิจทั้งหมด 96 ครั้ง ประมาณการมูลค่ารวมกว่า 411 ล้านบาท
นายอิทธิพล คุณปลื้ม รัฐมนตรีว่าการกระทรวงวัฒนธรรม เปิดเผยว่า ตามที่ประเทศไทยภายใต้คณะกรรมการภาพยนตร์และวีดิทัศน์แห่งชาติ โดยกระทรวงวัฒนธรรม (วธ.) บูรณาการความร่วมมือกับกระทรวงการท่องเที่ยวและกีฬา กระทรวงพาณิชย์ สมาพันธ์สมาคมภาพยนตร์แห่งชาติและภาคเอกชน ในนามทีมประเทศไทย ภายใต้ชื่อ “Content Thailand” เข้าร่วมงานตลาดภาพยนตร์และโทรทัศน์นานาชาติฮ่องกง ประจำปี 2565 (Hong Kong International Film & TV Market (FILMART) 2022) เขตบริหารพิเศษฮ่องกงแห่งสาธารณรัฐประชาชนจีนในรูปแบบออนไลน์ ระหว่างวันที่ 14-17 มีนาคม 2565 เนื่องจากสถานการณ์ การแพร่ระบาดของโรคติดเชื้อไวรัสโคโรนา 2019 (โควิด-19) โดยมีบริษัทผู้ผลิตจัดจำหน่ายภาพยนตร์และวีดิทัศน์ เกมและแอนิเมชัน รายการโทรทัศน์ ละครและโฆษณา ธุรกิจเกี่ยวเนื่องในประเทศไทย 22 แห่ง เข้าร่วมงานดังกล่าวและร่วมกิจกรรมตลาดซื้อขายภาพยนตร์และโทรทัศน์ในพื้นที่คูหาประชาสัมพันธ์อุตสาหกรรมภาพยนตร์และวีดิทัศน์รูปแบบออนไลน์ ซึ่งผลการเข้าร่วมงานมีผู้เยี่ยมชมคูหาออนไลน์ประเทศไทยทั้งหมด 1,112 ราย การเจรจาธุรกิจรวมทั้งสิ้น 96 ครั้ง และประมาณการมูลค่ารวมกว่า 411 ล้านบาท
รัฐมนตรีว่าการกระทรวงวัฒนธรรม กล่าวอีกว่า การที่ทีมประเทศไทยเข้าร่วมงานตลาดภาพยนตร์และโทรทัศน์นานาชาติฮ่องกง ประจำปี 2565 เป็นการขับเคลื่อนยุทธศาสตร์ชาติ 20 ปีด้านการสร้างขีดความสามารถในการแข่งขัน และผลักดัน “Soft Power” ความเป็นไทย เช่น ภาพยนตร์ ดนตรี ศิลปะการแสดง เป็นต้น เพื่อเพิ่มมูลค่าเศรษฐกิจสร้างสรรค์ และเพื่อขับเคลื่อนยุทธศาสตร์การส่งเสริมอุตสาหกรรมภาพยนตร์และวีดิทัศน์ที่มุ่งใช้มิติวัฒนธรรมสร้างความสัมพันธ์อันดีระหว่างประเทศและสร้างรายได้ให้แก่ประเทศไทย อีกทั้งส่งเสริมและพัฒนาตลาดภาพยนตร์และวีดิทัศน์ทั้งในประเทศและต่างประเทศ รวมทั้งส่งเสริมความร่วมมือในการลงทุนระหว่างประเทศ เช่น การร่วมลงทุนสร้างผลิตภาพยนตร์และวีดิทัศน์ระหว่างประเทศ และส่งเสริมให้ต่างชาติเข้ามาผลิตภาพยนตร์และวีดิทัศน์ในประเทศไทย ขณะเดียวกันปีนี้วธ.มีวิสัยทัศน์ใหม่คือ "วัฒนธรรมและความคิดสร้างสรรค์มีบทบาทนำในการพัฒนาเศรษฐกิจและสังคมไทย”และปรับเปลี่ยนบทบาทสู่กระทรวงสังคมกึ่งเศรษฐกิจ “วัฒนธรรมทำดี ทำงาน ทำเงิน” ซึ่งผลจากการเจรจาทางธุรกิจในงานครั้งนี้ ช่วยสร้างรายได้ และขยายเครือข่ายทางธุรกิจแก่ผู้ประกอบการให้มีคู่ค้าหรือผู้ร่วมทุนผลิตเนื้อหารายใหม่ ๆ ในอุตสาหกรรมภาพยนตร์ดิจิทัลคอนเทนต์ไทย รวมไปถึงสร้างความสนใจร่วมลงทุนและการถ่ายทำภาพยนตร์ต่างประเทศในประเทศไทยอย่างต่อเนื่อง
วันอังคารที่ 15 มีนาคม 2565
ครม. เห็นชอบร่างระเบียบสำนักนายกฯ ว่าด้วยการจัดตั้งมลพิษทางน้ำจากน้ำมันและเคมีภัณฑ์  มอบนายกรัฐมนตรีเป็นประธานคณะกรรมการจัดการมลพิษทางน้ำเนื่องจากน้ำมันและเคมีภัณฑ์
ครม. เห็นชอบร่างระเบียบสำนักนายกฯ ว่าด้วยการจัดตั้งมลพิษทางน้ำจากน้ำมันและเคมีภัณฑ์  มอบนายกรัฐมนตรีเป็นประธานคณะกรรมการจัดการมลพิษทางน้ำเนื่องจากน้ำมันและเคมีภัณฑ์
วันท่ี่ 15 มีนาคม 2565 นายธนกรวังบุญคงชนะโฆษกประจำสำนักนายกรัฐมนตรี เผยมติคณะรัฐมนตรี เห็นชอบร่างระเบียบสำนักนายกรัฐมนตรีว่าด้วยการจัดการมลพิษทางน้ำเนื่องจากน้ำมันและเคมีภัณฑ์ พ.ศ. .... โดยเป็นการยกเลิกระเบียบฯ ปี 47 และปรับปรุง แก้ไขใหม่ เพื่อให้การดำเนินการอยู่ในระบบ Single Command และมีการช่วยเหลือทันทีเมื่อเกิดภัยพิบัติ (Respond)
สาระสำคัญเป็นการกำหนดมาตรการการขจัดมลพิษทางน้ำ เนื่องจากน้ำมันให้ครอบคลุมถึง เคมีภัณฑ์ สารอันตรายและสารพิษ อันเป็นประโยชน์ต่อการรักษาสภาพแวดล้อมทางน้ำ ป้องกันมลพิษทางน้ำ รวมทั้งเยียวยาความเสียหายให้แก่บุคคล ที่ได้รับความเสียหายจากการขจัดมลพิษทางน้ำเนื่องจากน้ำมันและเคมีภัณฑ์ให้จัดการมลพิษทางน้ำจากน้ำมันและเคมีภัณท์ ให้มีประสิทธิภาพมากยิ่งขึ้น มีการปรับปรุง สำคัญองค์ประกอบ กำหนดอำนาจหน้าที่ของคณะกรรมการ ฯ ให้ชัดเจนยิ่งขึ้น อาทิ ให้นายกรัฐมนตรีเป็นประธานคณะกรรมการจัดการมลพิษทางน้ำจากน้ำมัน (กจน.) แทนรัฐมนตรีว่าการกระทรวงคมนาคม แก้ไขบทนิยามคำว่า "น้ำมัน" ให้หมายถึง น้ำมันดิบตามกฎหมายว่าด้วยปิโตรเลียม แต่ไม่รวมถึงก๊าซธรรมชาติและก๊าซธรรมชาติเหลว ให้คณะกรรมการมีอำนาจหน้าที่กำหนดนโยบายและจัดทำแผนจัดการมลพิษทางน้ำเนื่องจากน้ำมันและเคมีภัณฑ์รและให้ความเห็นชอบแผนปฏิบัติการของหน่วยปฏิบัติ รวมทั้งเสนอคณะรัฐมนตรีในการจ่ายเงินชดเชยความเสียหายให้แก่บุคคลที่ได้รับความเสียหายจากมลพิษทางน้ำเนื่องจากน้ำมันและเคมีภัณฑ์ ในกรณีฉุกเฉินประธานอาจใช้อำนาจแทน คณะกรรมการฯ ในการควบคุมกำกับดูแลจัดการมลพิษทางน้ำได้ ทั้งนี้ กรมเจ้าท่าจะเป็นศูนย์ประสานงานในการขจัดมลพิษทางน้ำเนื่องจากน้ำมันและเคมีภัณฑ์
นายธนกร ยังกล่าวถึงระเบียบสำนักนายกรัฐมนตรีว่าด้วยการป้องกันและขจัดมลพิษทางน้ำเนื่องจากน้ำมันพ.ศ. 2547ว่าได้ใช้บังคับมาเป็นระยะเวลานานและไม่เหมาะสมกับสภาวการณ์ปัจจุบันที่มลพิษทางน้ำมีความรุนแรงเพิ่มมากขึ้นและสร้างความเสียหายต่อสภาพแวดล้อมขาดการบูรณาการจากหน่วยงานที่เกี่ยวข้องอย่างเป็นระบบและขาดแผนปฎิบัติการที่กำหนดอำนาจหน้าที่ของหน่วยงานซึ่งจะทำให้เป็นปัญหาและอุปสรรคในการปฏิบัติงานทั้งนี้การปรับปรุงจะทำให้มาตรการการจัดการมลพิษทางน้ำครอบคลุมการป้องกันและขจัดมลพิษทางเคมีภัณท์ครบถ้วนและยังสอดคล้องกับอนุสัญญาระหว่างประเทศว่าด้วยการป้องกันมลพิษจากเรือ ค.ศ. 1973/1978รองรับการตรวจประเมินจากองค์การทางทะเลระหว่างประเทศและเตรียมความพร้อมในการเข้าเป็นภาคีพิธีสารว่าด้วยการเตรียมการปฏิบัติการณ์และความร่วมมือในการป้องกันและแก้ไขปัญหามลพิษทางน้ำเนื่องจากสารอันตรายและสารพิษด้วย
--------------------------
วันศุกร์ที่ 1 เมษายน 2565
กรมทางหลวง คืนเงินค่าปรับ M-FLOW ครบแล้ว พร้อมเตือนผู้ใช้ทางเริ่มต้นปรับจริง ตั้งแต่วันที่  1 เมษายน 2565 เป็นต้นไป
...
นายสราวุธ ทรงศิวิไล อธิบดีกรมทางหลวง กระทรวงคมนาคม กล่าวว่า กรมทางหลวง (ทล.)ได้ดำเนินการคืนเงินค่าปรับแก่ผู้ใช้ทางที่ไม่ได้จงใจหลีกเลี่ยงการชำระเงินค่าผ่านทาง โดยได้ดำเนินการคืนเงินค่าปรับได้ครบทุกรายการแล้ว โดยที่ผ่านมา ทล. ได้ขยายเวลาสำหรับผู้เข้าใช้บริการช่อง M-Flow ที่ชำระค่าผ่านทางช้าด้วยการอนุโลมไม่ต้องชำระค่าปรับจนถึงวันที่ 31 มีนาคม 2565
ทล. จึงขอแจ้งเตือนผู้ใช้บริการระบบ M-Flow ตั้งแต่วันที่ 1 เมษายน 2565 เป็นต้นไป ต้องชำระค่าผ่านทางภายใน 7 วัน หากเกิน 7 วันจะต้องจ่ายค่าปรับ 10 เท่า ของค่าผ่านทาง จึงขอความร่วมมือให้ผู้ใช้บริการ ระบบ M-Flow ชำระค่าผ่านทางในเวลาที่กำหนด เพื่อหลีกเลี่ยงค่าปรับ และเชิญชวนให้ผู้ใช้เส้นทางสมัครใช้บริการระบบ M-Flow ผ่านทาง Website: www.mflowthai.com หรือ Mobile Application: mflowthai หรือสมัครผ่าน Line Official Account: @mflowthai ซึ่งใช้เวลาในการสมัครไม่เกิน 2 นาที และเลือกชำระแบบอัตโนมัติ เพื่อความสะดวกและคล่องตัวในการเดินทางบนทางหลวงพิเศษระหว่างเมือง
นอกจากนี้ ทล. ยังได้เพิ่มโปรโมชันที่เป็นประโยชน์ต่อผู้ใช้ทาง โดยผู้ลงทะเบียนผ่าน Line Official Account: @mflowthai จะได้รับ e-coupon มูลค่า 60 บาท สำหรับใช้ซื้อสินค้าที่ร้าน 7-Eleven และผู้สมัครสมาชิกแบบเต็มรูปแบบผ่าน Website : www.mflowthai.com หรือ Mobile Application: mflowthai จะได้รับสิทธิ์วิ่งฟรี 2 เที่ยว เพิ่มอีก 100,000 สิทธิ์ พร้อมรับส่วนลด 20% ทุกเที่ยวที่วิ่ง ถึงวันที่ 15 พฤษภาคม 2565 และสำหรับสมาชิกระบบ M-Pass ที่สมัครใช้บริการจะได้รับส่วนลดทันที 100 บาทเช่นเดิม
ทั้งนี้ ทล. ได้ปรับปรุงวิธีการสมัครสมาชิกให้สะดวกต่อการใช้งาน และเพิ่มคู่สาย Call Center 1586 อีกเท่าตัว เพื่อเป็นช่องทางในการติดต่อสอบถามเกี่ยวกับการใช้บริการระบบ M-Flow เพื่อให้ผู้ใช้ทางได้รับความสะดวกรวดเร็วและปลอดภัยในการใช้ทางหลวงพิเศษระหว่างเมือง โดยผู้ใช้ทางที่มีข้อสงสัยหรือต้องการสอบถามข้อมูลเพิ่มเติม สามารถติดต่อได้ที่ Call Center 1586 กด 1
วันพฤหัสบดีที่ 19 พฤษภาคม 2565
ปลัด สธ. เผย จะเสนอ ศบค.ปรับพื้นที่เฝ้าระวังโควิด 19 ใหม่ ส่วนผับบาร์ขึ้นกับ คกก.โรคติดต่อจังหวัดพิจารณา
ปลัดกระทรวงสาธารณสุข เผย การประชุมศบค.วันที่ 20 พ.ค.นี้ ไม่ได้เสนอเรื่องการผ่อนคลายมาตรการแต่จะมีการเสนอเรื่องการปรับพื้นที่สีการระบาดของโรคโควิด 19 ทั้งพื้นที่นำร่องท่องเที่ยวสีฟ้า เฝ้าระวังสีเขียว และเฝ้าระวังสูงสีเหลือง ซึ่งจะมีมาตรการต่าง ๆ กำหนด
ปลัดกระทรวงสาธารณสุข เผย การประชุมศบค.วันที่ 20 พ.ค.นี้ ไม่ได้เสนอเรื่องการผ่อนคลายมาตรการแต่จะมีการเสนอเรื่องการปรับพื้นที่สีการระบาดของโรคโควิด 19 ทั้งพื้นที่นำร่องท่องเที่ยวสีฟ้า เฝ้าระวังสีเขียว และเฝ้าระวังสูงสีเหลือง ซึ่งจะมีมาตรการต่าง ๆ กำหนดไว้อยู่แล้ว ส่วนการเปิดผับ บาร์ คาราโอเกะ ขึ้นกับคณะกรรมการโรคติดต่อจังหวัดพิจารณา โดยมีมาตรการด้านสาธารณสุขกำกับ
วันนี้ (19 พฤษภาคม 2565) ที่กระทรวงสาธารณสุข นพ.เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ว่า ในการประชุมศูนย์บริหารสถานการณ์โควิด 19 (ศบค.) วันที่ 20 พฤษภาคม 2565 กระทรวงสาธารณสุขไม่ได้เสนอเรื่องการผ่อนคลายมาตรการ แต่จะเสนอเรื่องการปรับระดับพื้นที่สี เนื่องจากขณะนี้สถานการณ์โควิด 19 ของประเทศไทยส่วนใหญ่อยู่ในระยะขาลง โดยจะเสนอพื้นที่สี 3 รูปแบบ คือ พื้นที่นำร่องท่องเที่ยวสีฟ้า พื้นที่เฝ้าระวังสีเขียว และพื้นที่เฝ้าระวังสูงสีเหลือง ซึ่งแต่ละพื้นที่สีจะมีมาตรการทางสังคมที่ ศบค.กำหนดไว้อยู่แล้ว ดังนั้น จังหวัดที่ปรับลดระดับพื้นที่สีลงจะสามารถดำเนินกิจการ/กิจกรรมต่างๆ ได้มากขึ้นตามมาตรการที่กำหนดไว้ โดยคณะกรรมการโรคติดต่อจังหวัดจะเป็นผู้พิจารณาให้สามารถประกอบกิจการ/กิจกรรม รวมถึงการเปิดผับ บาร์ คาราโอเกะในพื้นที่สีเขียวด้วย ซึ่งหากเป็นกิจการ/กิจกรรมที่มีความเสี่ยงก็จะต้องมีข้อกำหนดมาตรการทางสาธารณสุขกำกับ เพื่อไม่ให้เกิดการติดเชื้อหรือแพร่เชื้อต่อไป
นอกจากนี้ จะมีการรายงานให้ ศบค.ทราบถึงการเข้าสู่โรคประจำถิ่นที่อาจเร็วขึ้นกว่าเดิมประมาณ 2 สัปดาห์ เนื่องจากสถานการณ์ผู้ติดเชื้อ ผู้เสียชีวิต ดีกว่าที่คาดการณ์ไว้ ซึ่งกระทรวงสาธารณสุขได้ให้ทุกจังหวัดเตรียมมาตรการทางการแพทย์และสาธารณสุขรองรับให้มีความสอดคล้องกับสถานการณ์ ส่วนเรื่องจะปรับลดระดับการแจ้งเตือนภัยโควิด 19 จากระดับ 3 เป็นระดับ 2 หรือไม่นั้น ต้องพิจารณาให้สอดคล้องกับมติของที่ประชุม ศบค. นพ.เกียรติภูมิกล่าวในตอนท้าย
********************************************* 19 พฤษภาคม 2565
วันพฤหัสบดีที่ 30 กันยายน 2564
SME D Bank ออก 2 มาตรการด่วน ช่วย SMEs ประสบอุทกภัย พักชำระหนี้เงินต้น 3 เดือน ควบคู่เติมทุนดอกเบี้ยต่ำ ไม่ต้องจ่ายต้น 1 ปี
SME D Bank ออก 2 มาตรการเร่งด่วน ช่วยเหลือลูกค้าพื้นที่ 39 จังหวัด ได้รับผลกระทบจากอุทกภัย เผยให้สิทธิพักชำระหนี้เงินต้นสูงสุดไม่เกิน 3 เดือน ควบคู่เติมทุนสินเชื่อฉุกเฉินฟื้นฟูกิจการ ดอกเบี้ยต่ำ ปลอดชำระเงินต้น 1 ปี
นางสาวนารถนารี รัฐปัตย์ กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank เปิดเผยว่า ตามที่หลายจังหวัดของประเทศไทย ทั้งภาคเหนือ ภาคกลาง ภาคอีสาน และภาคใต้ ได้รับผลกระทบจากอุทกภัย ฝนตกหนักอย่างต่อเนื่อง เกิดน้ำท่วมฉับพลัน น้ำป่าไหลหลาก ดินโคลนถล่ม และดินสไลด์ ส่งผลกระทบให้ผู้ประกอบธุรกิจในพื้นที่ดังกล่าว ประสบปัญหาทั้งทางตรงและทางอ้อมในการประกอบอาชีพ ธนาคารมีความห่วงใยเป็นอย่างยิ่ง จึงได้ออก 2 มาตรการเร่งด่วน ช่วยเหลือลูกค้าที่จะได้รับผลกระทบจากอุทกภัยในครั้งนี้ ได้แก่
1.มาตรการพักชำระหนี้ สำหรับเงินกู้ยืมแบบมีระยะเวลา (Term loan) โดยให้สิทธิ พักชำระเงินต้น สูงสุดไม่เกิน 3 เดือน ส่วนสัญญาเบิกเงินทุนหมุนเวียนประเภทตั๋วสัญญาใช้เงิน (Promissory Note : P/N) พักชำระดอกเบี้ย สูงสุดไม่เกิน 3 เดือน ทั้งนี้ พิจารณาแนวทางช่วยเหลือตามผลกระทบของลูกค้าแต่ละราย
2.มาตรการสินเชื่อฉุกเฉินเพื่อฟื้นฟูกิจการ เพื่อให้ลูกค้าธนาคารที่ได้รับความเสียหาย มีเงินทุนไปฟื้นฟูและหมุนเวียนในกิจการ คิดอัตราดอกเบี้ยร้อยละ 4.99 ต่อปี ตลอดอายุสัญญา ระยะเวลากู้สูงสุดไม่เกิน 5 ปี ปลอดชำระคืนเงินต้น (Grace Period) ไม่เกิน 1 ปี วงเงินสินเชื่อสูงสุดต่อราย ดังนี้ 1.ลูกหนี้ที่มีวงเงินอนุมัติรวมไม่เกิน 1 ล้านบาท ให้วงเงินกู้สูงสุดไม่เกิน 5 แสนบาท 2.ลูกหนี้ที่มีวงเงินอนุมัติรวมมากกว่า 1 ล้านบาท แต่ไม่เกิน 5 ล้านบาท ให้กู้สูงสุดไม่เกิน 1 ล้านบาท และ 3.ลูกหนี้ที่มีวงเงินอนุมัติมากกว่า 5 ล้านบาท ให้กู้สูงสุดไม่เกิน 2 ล้านบาท ทั้งนี้รวมวงเงินเดิมแล้วไม่เกิน 15 ล้านบาท ส่วนหลักประกันให้พิจารณาหลักประกันเดิมก่อน และสามารถใช้หลักประกัน บสย. ค้ำประกัน เฉพาะมาตรการที่เพิ่มไม่เกิน 2 ล้านบาท
ทั้งนี้ SME D Bank กำหนดพื้นที่จังหวัดช่วยเหลือผู้ประกอบการที่ได้รับผลกระทบจากภัยพิบัติ 39 จังหวัด ได้แก่ เชียงใหม่, แม่ฮ่องสอน, แพร่, ลำพูน, ลำปาง, สุโขทัย, ตาก, พิษณุโลก, เพชรบูรณ์, กำแพงเพชร, พิจิตร, นครสวรรค์, เลย, ชัยภูมิ, นครราชสีมา, ปราจีนบุรี, สระแก้ว, อุบลราชธานี, จันทบุรี, ระยอง, ตราด, พระนครศรีอยุธยา, ชลบุรี, ลพบุรี, นครนายก, สมุทรปราการ, ระนอง, กระบี่, ตรัง, นครศรีธรรมราช, ขอนแก่น, บุรีรัมย์, สุรินทร์, อุทัยธานี, ชัยนาท, สุพรรณบุรี, สิงห์บุรี, อ่างทอง และนครปฐม ทั้งนี้ ธนาคารพร้อมจะประกาศพื้นที่จังหวัดได้รับการช่วยเหลือเพิ่มเติม ตามที่ กรมป้องกันและบรรเทาสาธารณภัย กระทรวงมหาดไทย จะมีประกาศเพิ่มเติมต่อไป
นอกจากนั้น สำหรับผู้ประกอบการเอสเอ็มอีที่ต้องการเงินทุนเสริมสภาพคล่องฟื้นฟูธุรกิจ ภายหลังภัยพิบัติผ่านพ้นไปแล้ว ธนาคารได้จัดเตรียมผลิตภัณฑ์สินเชื่อดอกเบี้ยต่ำไว้รองรับ โดยเงื่อนไขผ่อนปรน ปรับคุณสมบัติยืดหยุ่น ด้วยการใช้รายได้ฐานปี 2562 ก่อนเกิดโควิด-19 และยึดหลักความตั้งใจชำระคืนหนี้ ช่วยให้ผู้ประกอบการเข้าถึงแหล่งทุนได้สะดวก เช่น สินเชื่อเพื่อยกระดับเศรษฐกิจชุมชน อัตราดอกเบี้ยเริ่มต้น 2.875% ต่อปี ใน 3 ปีแรก วงเงินกู้สูงสุด 5 ล้านบาท และ สินเชื่อรายเล็ก Extra Cash อัตราดอกเบี้ยต่ำ 3% ต่อปี ใน 2 ปีแรก วงเงินกู้สูงสุด 3 ล้านบาท ไม่ต้องใช้หลักทรัพย์ค้ำประกัน เป็นต้น ผู้ประกอบการเอสเอ็มอี สามารถติดต่อใช้บริการได้ที่สาขา SME D Bank ทั่วประเทศ หรือสอบถามข้อมูลเพิ่มเติมได้ที่ Call Center 1357
วันอังคารที่ 23 พฤศจิกายน 2564
​โฆษกรัฐบาล เผย “นายกฯ” ปลื้มคนไทยเที่ยวไทย “เราเที่ยวด้วยกัน เฟส 3” เดือนเดียวเงินสะพัดกว่า 5,000 ล้านบาท
​โฆษกรัฐบาล เผย “นายกฯ” ปลื้มคนไทยเที่ยวไทย “เราเที่ยวด้วยกัน เฟส 3” เดือนเดียวเงินสะพัดกว่า 5,000 ล้านบาท เล็งเปิดพื้นที่นำร่องท่องเที่ยวจังหวัดสีฟ้า เฟส 2-3 เพิ่มเติมปลายปีนี้-ต้นเดือนหน้า รวม  45 จังหวัด
วันนี้ 23 พ.ย. 64 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ปลื้มผลตอบรับหลังมาตรการเปิดประเทศตั้งแต่วันที่ 1 พฤศจิกายน 2564 ในพื้นที่ 17 จังหวัดสีฟ้า หรือ พื้นที่นำร่องท่องเที่ยว ได้รับการตอบรับเป็นอย่างดีจากทั้งนักท่องเที่ยวชาวต่างชาติ และนักท่องเที่ยวชาวไทย ตั้งแต่มีการเปิดให้ลงทะเบียนตั้งแต่เดือนตุลาคม มีประชาชนมั่นใจออกเดินทางท่องเที่ยวทั่วประเทศ ผ่านโครงการ “เราเที่ยวด้วยกัน เฟส 3” ทำให้มีเม็ดเงินภายในระยะเวลา 1 เดือนที่ผ่านมา เข้าสู่ระบบภาคอุตสาหกรรมท่องเที่ยวและบริการแล้วกว่า 5,186.1 ล้านบาท ยอดรวมการลงทะเบียน 909,937 คน ยอดการใช้สิทธิ์จองโรงแรมที่พัก 4,113 แห่ง คิดเป็น 1,296,872 ห้อง โดยมีมูลค่าการใช้จ่ายโรงแรม/ที่พัก รวม 4,753.9 ล้านบาท และยอดการใช้จ่ายคูปองส่วนลดในร้านอาหาร สถานที่ท่องเที่ยว ร้านสปา/นวด และอื่น ๆ รวม 435.6 ล้านบาท (ข้อมูล ณ วันที่ 20 พ.ย. 64) รวมทั้งในช่วงเทศกาลลอยกระทง อัตราการเข้าพักในช่วงวันหยุดเสาร์ - อาทิตย์ ในหลายพื้นที่ขยับเพิ่มขึ้นกว่าร้อยละ 50 โดยเฉพาะในบางจังหวัดใกล้กรุงเทพมหานคร มีอัตราการเข้าพักในช่วงวันหยุดเพิ่มขึ้นถึงร้อยละ 80 – 90
โฆษกประจำสำนักนายกรัฐมนตรี กล่าวอีกว่า มีการเดินทางเข้าสู่ประเทศไทยอย่างต่อเนื่อง โดยมีจำนวนนักท่องเที่ยวสะสมตั้งแต่วันที่ 1 – 21 พ.ย. 64 จำนวน 85,608 คน โดยเดินทางมาจากประเทศ 5 อันดับแรก ได้แก่ เยอรมนี สหรัฐอเมริกา สหราชอาณาจักร รัสเซีย และฝรั่งเศส ขณะเดียวกัน มีจำนวนผู้ยื่นขอลงทะเบียน Thailand Pass สะสมแล้วจำนวน 239,115 คน และได้รับการอนุมัติแล้ว 186,836 คน ขณะที่ ยอดผู้ติดเชื้อในประเทศไทยต่ำกว่า 7,000 ราย สะท้อนให้เห็นว่าประเทศไทยมีศักยภาพในการควบคุมโรคควบคู่ไปกับการฟื้นฟูเศรษฐกิจ สามารถสร้างความเชื่อมั่นในการเดินทางท่องเที่ยวแก่ชาวต่างชาติได้
นายธนกร กล่าวต่อไปว่า นายกรัฐมนตรีในฐานะผอ.ศบค. ยังเตรียมความพร้อมการเปิดประเทศเพิ่มเติมในจังหวัดที่พร้อม ตามแผนการเปิดประเทศอย่างปลอดภัย (Safety Entry) โดยกระทรวงสาธารณสุข ที่ผ่านมาได้มีการประชุมปฏิบัติการร่วมกับจังหวัดภาคตะวันออกเฉียงเหนือ และจะมีการประชุมร่วมกับคณะกรรมการโรคติดต่อจังหวัด สำนักงานสาธารณสุขจังหวัด แรงงานจังหวัด อุตสาหกรรมจังหวัด องค์กรปกครองส่วนท้องถิ่น อบจ. และผู้ประกอบการในพื้นที่ เพื่อหารือถึงเปอร์เซ็นต์การฉีดวัคซีนในพื้นที่ ความพร้อมในการเปิดจังหวัด ตามแผนเร่งรัดในการรองรับการเปิดประเทศอย่างปลอดภัย (Smart Entry) ซึ่งในเฟส 1 (1 – 30 พ.ย. 64) ประสบความสำเร็จในการเปิดพื้นที่นำร่องเที่ยว 17 แล้ว ต่อไปในเฟส 2 ช่วงเวลา 1 – 31 ธ.ค. 64 เตรียมแผนขยายพื้นที่นำร่องเที่ยวเพิ่มเติมอีก 16 จังหวัด รวมเป็น 33 จังหวัด และปีหน้าตั้งแต่วันที่ 1 มกราคม ยังเตรียมเปิดเพิ่มอีก 12 จังหวัด รวมเป็น 45 จังหวัด ทั้งนี้ ให้เป็นไปตามความพร้อมจังหวัดและความสมัครใจของประชาชนในพื้นที่เป็นสำคัญ /////
วันจันทร์ที่ 22 พฤศจิกายน 2564
รัฐบาลเร่งเพิ่มโอกาสเข้าถึงการศึกษาแก่เด็กพิการ-มีปัญหาสุขภาพ
วันจันทร์ที่ 22 พฤศจิกายน 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเดินหน้าเพิ่มโอกาสทางการศึกษาแก่กลุ่มผู้ต้องการจำเป็นพิเศษ ด้วย 4 ภารกิจเร่งด่วน ได้แก่ 1.ปักหมุดค้นหาเด็กพิการในวัยเรียนอายุไม่เกิน 18 ปีที่ยังไม่ได้เข้าสู่ระบบการศึกษา 2.จัดทำคู่มือสื่อบัญชี ก-ข-ค รวมรายการสิ่งอำนวยความสะดวก สื่อ บริการ และความช่วยเหลือทางการศึกษา ที่ศูนย์การศึกษาพิเศษและโรงเรียนสามารถขอรับบริการได้ 3.สนับสนุนการดำเนินงานศูนย์การเรียนสำหรับเด็กในโรงพยาบาล ครอบคลุม 77 จังหวัด 85 ศูนย์การเรียนทั่วประเทศ เพื่อช่วยเหลือเด็กที่เจ็บป่วยต้องพักรักษาตัวที่บ้านหรือ รพ.เป็นเวลานานจนไม่สามารถไปเรียนในโรงเรียนได้ ให้ไม่ต้องลาออกกลางคัน และ 4. สร้างและส่งต่อแรงบันดาลใจให้เด็กก้าวข้ามคำว่าพิการหรือด้อยโอกาสจนประสบความสำเร็จ
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันจันทร์ที่ 12 กรกฎาคม 2564
การรถไฟแห่งประเทศไทยชี้แจงข้อร้องเรียน กรณีหลังคาชานชาลาและสะพานลอยคนข้าม สถานีรถไฟชุมทางจิระ-ขอนแก่น ไม่สะดวกในการใช้งาน
การรถไฟแห่งประเทศไทยชี้แจงข้อร้องเรียน เว็บไซต์ https://www.nationtv.tv/news/378828776 กรณีหลังคาชานชาลาและสะพานลอยคนข้าม สถานีรถไฟชุมทางจิระ-ขอนแก่น ไม่สะดวกในการใช้งาน วันที่ 11 กรกฎาคม 2564
ตามที่มีประเด็นข้อร้องเรียน เนชั่นทีวี ผ่านเว็บไซต์ https://www.nationtv.tv/news/378828776 กรณีหลังคาชานชาลาและสะพานลอยคนข้าม สถานีรถไฟชุมทางจิระ-ขอนแก่น ไม่สะดวกในการใช้งาน วันที่ 11 กรกฎาคม 2564 สาระสำคัญ : ประชาชน อ.บัวใหญ่ จ.นครราชสีมา ร้องเรียนปัญหาการใช้บริการสถานีรถไฟ โครงการรถไฟรางคู่ชุมทางจิระ-ขอนแก่น เนื่องจากการก่อสร้างหลังคาชานชาลาผู้โดยสารพักคอยมีความสูงและความลาดเอียงที่ไม่เหมาะสม เมื่อฝนตกหนักหรือแดดส่องชาวบ้านไม่สามารถนั่งพักคอยได้ ขณะที่สะพานลอยก็มีความสูงชันมากเกินไป ผู้สูงอายุและผู้พิการไม่สามารถมาใช้บริการรถไฟได้
กรณีหลังคาชานชาลาและสะพานลอยคนข้าม สถานีรถไฟชุมทางจิระ-ขอนแก่น ไม่สะดวกในการใช้งาน วันที่ 11 กรกฎาคม 2564 สาระสำคัญ : ประชาชน อ.บัวใหญ่ จ.นครราชสีมา ร้องเรียนปัญหาการใช้บริการสถานีรถไฟ โครงการรถไฟรางคู่ชุมทางจิระ-ขอนแก่น เนื่องจากการก่อสร้างหลังคาชานชาลาผู้โดยสารพักคอยมีความสูงและความลาดเอียงที่ไม่เหมาะสม เมื่อฝนตกหนักหรือแดดส่องชาวบ้านไม่สามารถนั่งพักคอยได้ ขณะที่สะพานลอยก็มีความสูงชันมากเกินไป ผู้สูงอายุและผู้พิการไม่สามารถมาใช้บริการรถไฟได้
สำหรับในประเด็นของสะพานลอยคนข้ามนั้น เนื่องจากสถานีเป็นชานชาลาสูงจึงมีความจำเป็นต้องก่อสร้างสะพานลอยคนข้ามเพื่ออำนวยความสะดวกในการข้ามระหว่างชานชาลา และในการออกแบบความสูงของสะพานลอยคนข้ามในโครงการก่อสร้างรถไฟทางคู่จำเป็นต้องออกแบบให้สูงจากระดับสันรางเพียงพอเพื่อให้ได้ระยะปลอดภัยที่ต้องการ ซึ่งเป็นความสูงที่เป็นมาตรฐานเผื่อไว้สำหรับการปรับเปลี่ยนเป็นระบบรถไฟฟ้าที่จะต้องมีการติดตั้งสายส่งไฟฟ้าเหนือตัวรถในอนาคต
ทั้งนี้ เนื่องจากโครงการก่อสร้างรถไฟทางคู่ ช่วง ชุมทางถนนจิระ-ขอนแก่น ได้ดำเนินการเสร็จสิ้นลงแล้วในการปรับปรุงให้มีสิ่งอำนวยความสะดวกเพิ่มเติม เช่น ที่พักผู้โดยสารที่สามารถกันแดดกันฝนได้บริเวณชาลา ตามที่ประชาชนร้องขอนั้น การรถไฟฯ สามารถพิจารณาดำเนินการได้ในภายหลัง และเนื่องจากปัจจุบันการ รฟท. อยู่ระหว่างการดำเนินโครงการก่อสร้างรถไฟทางคู่ ระยะที่ ๑ ในเส้นทางอื่นๆ อีกด้วย จึงควรจะต้องพิจารณากำหนดรูปแบบสิ่งอำนวยความสะดวกดังกล่าวให้เป็นไปในแนวทางเดียวกัน รฟท. จะรับข้อเสนอแนะดังกล่าวไว้พิจารณาดำเนินการให้มีความเหมาะสมสอดคล้องตามความต้องการของประชาชนผู้ใช้บริการต่อไป
วันอาทิตย์ที่ 15 สิงหาคม 2564
รมต. นร. นายอนุชา  ฯลงพื้นที่ชัยนาท ตรวจเยี่ยมโรงพยาบาลสนาม ศูนย์พักคอยผู้ป่วยโควิด-19 พร้อมให้กำลังใจเจ้าหน้าที่ผู้ปฏิบัติงานช่วยเหลือประชาชน
รมต. นร. นายอนุชา  ฯลงพื้นที่ชัยนาท ตรวจเยี่ยมโรงพยาบาลสนาม ศูนย์พักคอยผู้ป่วยโควิด-19 พร้อมให้กำลังใจเจ้าหน้าที่ผู้ปฏิบัติงานช่วยเหลือประชาชน
วันนี้ 15 ส.ค. 64 นายอนุชา นาคาศัย รัฐมนตรีประจำสำนักนายกรัฐมนตรี เดินทางลงพื้นที่ จ.ชัยนาท เพื่อตรวจเยี่ยมโรงพยาบาลสนาม และศูนย์พักคอยผู้ป่วยโควิด-19 จังหวัดชัยนาท โดยมี นายสมบูรณ์ ศิริเวช ผู้ว่าราชการจังหวัดชัยนาท พร้อมด้วย นายอนุสรณ์ นาคาศัย นายกองค์การบริหารส่วนจังหวัดชัยนาท , นายแพทย์สาธารณสุขจังหวัดชัยนาท และหัวหน้าส่วนราชการจังหวัดชัยนาท ให้การต้อนรับ
โดยในช่วงเช้า รัฐมนตรีประจำสำนักนายกรัฐมนตรีได้เดินทางไปยังได้เดินทางไปตรวจเยี่ยมศูนย์พักคอยผู้ป่วยโควิด-19 จังหวัดชัยนาท ในอำเภอต่างๆ ประกอบด้วย ศูนย์พักคอยผู้ป่วยโควิด-19 ตำบลบ้านกล้วย อำเภอเมืองชัยนาท ตั้งอยู่ภายในศูนย์การเรียนรู้ชุมชน มูลนิธิป๋วย อึ๊งภากรณ์ , ศูนย์พักคอยผู้ป่วยตำบลบางหลวง ณ โรงเรียนชุมชนวัดสวนลำไย,ศูนย์พักคอยตำบลสรรพยา ตั้งอยู่ภายในวัดหลวงสิริบูรณาราม ต.สรรพยา อ.สรรพยา รัฐมนตรีประจำสำนักนายกรัฐมนตรี ได้กล่าวทักทายและส่งกำลังใจให้ผู้ป่วยผ่านเครื่องขยายเสียง และมอบอาหาร น้ำดื่ม เจลล้างมือ และหน้ากากอนามัย แก่ศูนย์พักคอยเพื่อนำไปมอบให้กับแก่ผู้ป่วยโควิด-19 ที่อยู่ภายในศูนย์พักคอยต่อไป
จากนั้น รัฐมนตรีประจำสำนักนายกรัฐมนตรี และคณะ ได้เดินทางต่อไปยังโรงพยาบาลสรรพยา การเตรียมความพร้อมของศูนย์บริการวัคซีนทางเลือกฯ “ซิโนฟาร์ม” ขององค์การบริหารส่วนจังหวัดชัยนาท ซึ่งได้สั่งซื้อวัคซีนทางเลือก“ซิโนฟาร์ม” จากราชวิทยาลัยจุฬาภรณ์ จำนวน 50,000 โดส และเดินทางต่อไปยังศูนย์พักคอยตำบลธรรมามูล อาคารหอพักวัดธรรมามูลวรวิหาร เพื่อตรวจเยี่ยม ศูนย์ Community isolation (CI) อำเภอเมืองชัยนาท ซึ่งมีจำนวน 12 ห้อง รวม 24 เตียง สามารถรองรับผู้ป่วยระดับสีเขียวที่รักษาหายรอส่งกลับบ้าน และผู้ป่วยที่รอการส่งตัวรักษาในโรงพยาบาลสนาม
ในช่วงบ่าย รัฐมนตรีประจำสำนักนายกรัฐมนตรี เดินทางไปตรวจเยี่ยมโรงพยาบาลสนาม องค์การบริหารส่วนจังหวัดชัยนาท (แห่งที่ 1 ) ต.เขาท่าพระ อ.เมืองชัยนาท  โอกาสนี้ รัฐมนตรีประจำสำนักนายกรัฐมนตรี ได้มอบชุดตรวจโควิดแบบ UTM จำนวน 4,000 ชุด และมอบชุดตรวจแบบ Rapid Test  จำนวน 10,000 ชุด ให้แก่สำนักงานสาธารณสุขจังหวัดชัยนาท และมอบชุดตรวจสารเสพติด จำนวน 13,000 ชุด ให้แก่สถานีตำรวจภูธรจังหวัดชัยนาท เพื่อใช้ในการปฏิบัติหน้าที่
จากนั้น ได้เดินทางไปตรวจเยี่ยมโรงพยาบาลสนาม (แห่งที่ 2) ซึ่งตั้งอยู่ภายในโรงยิมเนเซี่ยม โรงเรียน อบจ.ชัยนาท ให้กับโรงพยาบาลสนามแห่งที่ 1 ทั้งนี้ โรงพยาบาลสนามแห่งที่ 1 สามารถรับผู้ป่วยที่มีอาการระดับสีเหลือง ได้รับการรักษาแล้วมีอาการดีขึ้น (ระดับเหลืองอ่อน)จำนวน 90 เตียง และผู้ป่วยที่มีระดับสีเขียว ระดูอาการก่อนส่งกลับบ้าน จะส่งมายังโรงพยาบาลสนามแห่งที่ 2 มีตียงรองรับจำนวน 70 เตียง รวมทั้งสองแห่งสามารถรองรับผู้ป่วยได้ รวมเป็น 160 เตียง
รัฐมนตรีประจำสำนักนายกรัฐมนตรี  ได้เดินทางต่อไปยังศูนย์พักคอยโรงเรียนพิกุลงาม ตำบลดักคะนน อำเภอเมืองชัยนาท ,ศูนย์พักคอยตำบลศิลาดาน ภายในบริเวณวัดสวนป่า อำเภอมโนรมย์ ได้มอบเตียงและอุปกรณ์สิ่งของใช้จำเป็นแก่ศูนย์พักคอยดังกล่าว ก่อนเดินทางกลับ
///////////
วันพุธที่ 2 มีนาคม 2565
อนุมัติ 2,000 ล้าน ให้กองทุนพัฒนาเกษตรกร
วันพุธที่ 2 มีนาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลให้ความสำคัญกับการพัฒนาคุณภาพชีวิตและเร่งช่วยเหลือปัญหาหนี้สินให้แก่เกษตรกร โดยอนุมัติวงเงิน 2,000 ล้านบาท แก่กองทุนฟื้นฟูและพัฒนาเกษตรกร ซึ่งมีวัตถุประสงค์เพื่อส่งเสริมและสนับสนุนการรวมกลุ่มของเกษตรกรในการพัฒนาคุณภาพชีวิตและแก้ไขปัญหาของเกษตรกร ส่งเสริมและสนับสนุนการฟื้นฟูและพัฒนาอาชีพเกษตรกรรม พัฒนาความรู้ด้านเกษตรกรรม และพัฒนาศักยภาพในการพึ่งพาตนเองของเกษตรกร โดยวงเงินที่ได้รับการอนุมัติในครั้งนี้ส่วนหนึ่งจะถูกนำไปใช้เพื่อแก้ไขปัญหาหนี้สินให้แก่เกษตรกรกลุ่มเป้าหมาย 3,425 ราย อีกส่วนใช้ในการฟื้นฟูและพัฒนาเกษตรกร 42,034 ราย 776 องค์กร ซึ่งรัฐบาลมุ่งมั่นที่จะสร้างความเข้มแข็งแก่เกษตรกรไทยในทุกมิติอย่างยั่งยืน
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันศุกร์ที่ 2 กรกฎาคม 2564
ประกาศ ขสมก. ประจำวันที่ 2 กรกฎาคม 2564 พนักงานติดเชื้อไวรัส COVID-19 จำนวน 3 ราย
ประกาศ ขสมก. ประจำวันที่ 2 กรกฎาคม 2564 พนักงานติดเชื้อไวรัส COVID-19 จำนวน 3 ราย
1) หัวหน้างานข้อมูลบุคคล สำนักการเจ้าหน้าที่ ฝ่ายบริหาร
2) เจ้าหน้าที่การเงินและบัญชี ระดับ 3 งานตรวจจ่าย สำนักบัญชีและกองทุนกลาง ฝ่ายบริหาร
3) พนักงานเก็บค่าโดยสารรถธรรมดา สาย 134 เขตการเดินรถที่ 7
วันจันทร์ที่ 27 มิถุนายน 2565
นายกรัฐมนตรีเป็นประธานพิธีเจริญพระพุทธมนต์ เนื่องในโอกาสวันคล้ายวันสถาปนาสำนักนายกรัฐมนตรีครบรอบปีที่ 90
นายกรัฐมนตรีเป็นประธานพิธีเจริญพระพุทธมนต์ เนื่องในโอกาสวันคล้ายวันสถาปนาสำนักนายกรัฐมนตรีครบรอบปีที่ 90
นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า วันนี้ (27 มิถุนายน 2565) เวลา 09.30 น. ณ ตึกภักดีบดินทร์ ทำเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานในพิธีเจริญพระพุทธมนต์เนื่องในโอกาสวันคล้ายวันสถาปนาสำนักนายกรัฐมนตรี ครบรอบปีที่ 90 วันที่ 28 มิถุนายน 2565 โดยมีนายวิษณุ เครืองาม รองนายกรัฐมนตรี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายอนุชา นาคาศัย รัฐมนตรีประจำสำนักนายกรัฐมนตรี ที่ปรึกษานายกรัฐมนตรี ข้าราชการการเมือง ปลัดกระทรวง หัวหน้าส่วนราชการ รัฐวิสาหกิจ และองค์การมหาชน ในสังกัดสำนักนายกรัฐมนตรีทุกหน่วยงาน ตลอดจนข้าราชการและเจ้าหน้าที่ที่เกี่ยวข้อง เข้าร่วมในพิธี
โอกาสนี้ นายกรัฐมนตรีจุดธูปเทียนบูชาพระรัตนตรัยและถวายตาลปัตรแด่พระสงฆ์ จำนวน 10 รูป เจ้าหน้าที่อาราธนาศีล พระสงฆ์ให้ศีล นายกรัฐมนตรีจุดเทียนน้ำมนต์ พระสงฆ์เจริญพระพุทธมนต์ จากนั้น นายกรัฐมนตรี คณะรัฐมนตรี และตัวแทนผู้บริหารในสังกัดสำนักนายกรัฐมนตรี ถวายเครื่องไทยธรรมและปิ่นโต นายกรัฐมนตรีถวายผ้าไตร จำนวน 10 ไตร เสร็จแล้ว พระสงฆ์สวดอนุโมทนา นายกรัฐมนตรีกรวดน้ำ ต่อจากนั้น สมเด็จพระมหาธีราจารย์ วัดพระเชตุพนวิมลมังคลาราม ประธานสงฆ์ ประพรมน้ำพระพุทธมนต์แก่ผู้เข้าร่วมพิธี เพื่อความเป็นสิริมงคล เป็นอันเสร็จพิธี
วันจันทร์ที่ 20 มิถุนายน 2565
รมช.สาธิต ติดตามการจัดสร้าง “โรงพยาบาลและศูนย์การแพทย์” สถาบันพระบรมราชชนก
รัฐมนตรีช่วยว่าการกระทรวงสาธารณสุข ติดตามการจัดสร้าง “โรงพยาบาลและศูนย์การแพทย์”สถาบันพระบรมราชชนก จ.อุดรธานี ทูลเกล้าถวายพระบาทสมเด็จพระเจ้าอยู่หัวรัชกาลที่10
วันนี้ (20 มิถุนายน 2565) ที่ สำนักงานสาธารณสุขอำเภอเมืองอุดรธานี จ.อุดรธานี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วย นายธนิตพล ไชยนันทน์ ที่ปรึกษารัฐมนตรีช่วยว่าการกระทรวงสาธารณสุข นพ.ณรงค์ สายวงศ์ รองปลัดกระทรวงสาธารณสุข และคณะ ลงพื้นที่ติดตามการจัดสร้าง “โรงพยาบาลและศูนย์การแพทย์” สถาบันพระบรมราชชนก ทูลเกล้าถวายพระบาทสมเด็จพระเจ้าอยู่หัวรัชกาลที่10 โดยมีศาสตราจารย์พิเศษ ดร.นพ.วิชัย เทียนถาวร อธิการบดีสถาบันพระบรมราชชนก และคณะให้การต้อนรับ
ดร.สาธิต กล่าวว่า การจัดสร้าง “โรงพยาบาลและศูนย์การแพทย์” สถาบันพระบรมราชชนก เริ่มต้นจากความต้องการของพื้นที่ที่จะให้มีวิทยาลัยแพทยศาสตร์ในเขตสุขภาพที่ 8 เพื่อผลิตบุคลากรทางการแพทย์ รองรับการจัดบริการประชาชนในเขตสุขภาพที่มีจำนวนมากกว่า 5.5 ล้านคน จากการลงพื้นที่ติดตามการก่อสร้างฯ ในครั้งนี้พบว่า มีความก้าวตามลำดับ ล่าสุดที่ประชุมคณะกรรมการร่วมภาครัฐและเอกชนเพื่อแก้ไขปัญหาทางเศรษฐกิจจังหวัดอุดรธานี ครั้งที่3/2565 เมื่อวันที่ 10 มิถุนายน 2565 เห็นชอบโครงการฯ อยู่ระหว่างเสนอคณะรัฐมนตรี และได้รับความเมตตาจากพระราชภาวนาวชิรากร (หลวงพ่ออินทร์ถวาย สันตุสสโก) เจ้าอาวาสวัดอุดมมงคลนาราม(วัดป่านาคำน้อย) ประธานองค์อุปถัมภ์การก่อสร้างฯ กำหนดวันวางศิลาฤกษ์ในเดือนมหามงคล 1 กรกฎาคม 2565
สำหรับการจัดตั้ง “โรงพยาบาลและศูนย์การแพทย์” สถาบันพระบรมราชชนก แห่งนี้ มีวัตถุประสงค์เพื่อเป็นสถานที่และแหล่งการเรียนการสอน ผลิตแพทย์สาขาเวชศาสตร์ครอบครัวรองรับการบริการสุขภาพในระดับปฐมภูมิ ครอบคลุมโรงพยาบาลส่งเสริมสุขภาพตำบลทั่วประเทศ เฟสที่ 1 เป็นการก่อสร้างโรงพยาบาลขนาด 300 เตียง เพื่อให้บริการดูแลรักษาประชาชนทั้งในพื้นที่ จังหวัดใกล้เคียง และจากประเทศเพื่อนบ้าน โดยได้รับความเมตตาจากพระราชภาวนาวชิรากร (หลวงพ่ออินทร์ถวาย สันตุสสโก) รับเป็นประธานองค์อุปถัมภ์การก่อสร้างฯ ได้รับความร่วมมือจากหน่วยงานภาครัฐ ภาคเอกชน ประชาชนผู้มีจิตศรัทธาในจังหวัด ด้วยงบประมาณก่อสร้าง 1,200 ล้านบาท และได้รับการสนับสนุนที่ดินจากกรมธนารักษ์จำนวน 500 ไร่ ที่ ต.สามพร้าว อ.เมือง จ.อุดรธานี คาดว่าจะก่อสร้างแล้วเสร็จในปี 2568
******************************************** 20 มิถุนายน 2565
วันศุกร์ที่ 3 กันยายน 2564
กสร. ชี้แจงสิทธิของลูกจ้างที่ประสบภาวะน้ำท่วม ไม่ถือเป็นการขาดงานหรือละทิ้งหน้าที่ หากนายจ้างเลิกจ้างต้องจ่ายค่าชดเชย
กรมสวัสดิการและคุ้มครองแรงงานดูแลสิทธิประโยชน์ของลูกจ้างที่ประสบภาวะน้ำท่วมจากสถานการณ์ฝนตกหนักในหลายพื้นที่ ลูกจ้างที่ไม่สามารถทำงานได้เพราะประสบภาวะน้ำท่วม ไม่ถือเป็นการขาดงานหรือละทิ้งหน้าที่ หากนายจ้างเลิกจ้างต้องจ่ายค่าชดเชย
นางโสภา เกียรตินิรชา รองอธิบดีกรมสวัสดิการและคุ้มครองแรงงานและโฆษกกรม(กสร.)เปิดเผยว่า จากสถานการณ์ฝนตกหนักทำให้เกิดภาวะน้ำท่วมในหลายพื้นที่ จนส่งผลให้ลูกจ้างไม่สามารถเดินทางเข้าทำงานในสถานประกอบกิจการของนายจ้างได้นั้นนายสุชาติชมกลิ่นรัฐมนตรีว่าการกระทรวงแรงงานได้กำชับให้กรมสวัสดิการและคุ้มครองแรงงานดูแลสิทธิประโยชน์ของลูกจ้างในพื้นที่ที่ไม่สามารถทำงานได้เพราะประสบภาวะน้ำท่วม การที่ลูกจ้างไม่สามารถเดินทางไปทำงานในสถานประกอบกิจการของนายจ้างได้เพราะเกิดภาวะน้ำท่วมถนนสาธารณะ ไม่สามารถสัญจรไปมาได้ตามปกติไม่ใช่ความผิดของลูกจ้างจึงไม่ถือว่าลูกจ้างขาดงานหรือละทิ้งหน้าที่นายจ้างจะนำมาเป็นเหตุลงโทษวินัยออกหนังสือเตือนรวมถึงเลิกจ้างโดยไม่จ่ายค่าชดเชยไม่ได้หากนายจ้างเลิกจ้างต้องจ่ายค่าชดเชยลูกจ้างที่ประสบปัญหาการเดินทางไม่อาจไปทำงานได้ชั่วคราวควรมีการแจ้งให้นายจ้างหรือหัวหน้างานทราบทันทีเพื่อให้นายจ้างได้จัดเตรียมลูกจ้างอื่นทำงานแทนหรือบริหารจัดการเพื่อไม่ให้เกิดความเสียหายแก่กิจการของนายจ้างด้วย
โฆษก กสร.กล่าวเพิ่มเติมว่า จากสถานการณ์การประสบภัยธรรมชาติส่งผลกระทบต่อการประกอบกิจการของสถานประกอบกิจการหลายแห่งซึ่งอาจส่งผลให้เกิดปัญหาข้อขัดแย้งและการเลิกจ้างการแก้ไขปัญหาแรงงานในภาวะเช่นนี้สมควรที่ทุกฝ่ายที่เกี่ยวข้องต้องพูดคุยกันด้วยเหตุผล ร่วมมือกันเพื่อให้เกิดความสงบสุขด้านแรงงานซึ่งระบบแรงงานสัมพันธ์ที่ดีจะเป็นปัจจัยสำคัญที่จะนำมาซึ่งความสงบสุขดังกล่าว
วันจันทร์ที่ 20 ธันวาคม 2564
โฆษกรัฐบาลเผย “นายกฯ” ยกย่องเป็นผลงานร่วมกันของคนไทย หลังยอดฉีดวัคซีนไทยทั่วประเทศทะลุ 100 ล้านโดส เข็ม 3 กว่า 5 ล้านโดสพร้อมเดินหน้าฉีดวัคซีนต่อเนื่อง มั่นใจประเทศไทยต้องชนะ
โฆษกรัฐบาลเผย “นายกฯ” ยกย่องเป็นผลงานร่วมกันของคนไทย หลังยอดฉีดวัคซีนไทยทั่วประเทศทะลุ 100 ล้านโดส เข็ม 3 กว่า 5 ล้านโดสพร้อมเดินหน้าฉีดวัคซีนต่อเนื่อง มั่นใจประเทศไทยต้องชนะ
นายธนกร วังบุญคงชนะ โฆษกประจำสำนักนายกรัฐมนตรี เผย พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พอใจยอดการฉีดวัคซีนโควิด-19 แก่ประชาชนบรรลุเป้าหมายที่ตั้งไว้ 100 ล้านโดสภายในปีนี้ โดยปัจจุบัน ไทยสามารถฉีดวัคซีนสะสมอยู่ที่ 100,054,961 โดส ครอบคลุมประชากรกลุ่มเป้าหมาย โดยประชาชนทั่วประเทศได้รับการฉีดวัคซีนโควิด-19 เข็มที่ 1 แล้วจำนวน 50,573,308 คน คิดเป็น 70.21% เข็มที่ 2 จำนวน 44,393,213 คน คิดเป็น 61.63% เข็มที่ 3 จำนวน หรือ Booster Dose จำนวน 5,020,704 คน คิดเป็น 6.97% นับได้ว่า ไทยมีความก้าวหน้าเป็นอย่างมากและการเตรียมพร้อมด้านวัคซีนที่เท่าทันกับสถานการณ์ โดยเฉพาะการระบาดระลอกใหม่ สายพันธุ์ “โอมิครอน” ส่งผลให้ช่วยลดอัตราการระบาด การติดเชื้อ อาการป่วยหนัก และลดอัตราการเสียชีวิตได้ และสถานการณ์การติดเชื้อภายในประเทศก็มีแนวโน้มที่ดีขึ้น
โฆษกประจำสำนักนายกรัฐมนตรี เปิดเผยเพิ่มเติมว่า นายกรัฐมนตรีขอบคุณทุกภาคส่วน โดยถือเป็นความสำเร็จของทุกคนในประเทศที่ให้ความไว้วางใจรัฐบาล และ ร่วมกันรักษาความมั่นคงด้านสาธารณสุขและสุขภาพ และต้องขอขอบคุณ บุคลากรทางการแพทย์และสาธารณสุขและทุกฝ่ายที่มีส่วนเกี่ยวข้องที่เสียสละ และปฏิบัติหน้าที่ด้วยความอดทน และอุทิศตนต่อสังคม โดยที่ผ่านมา ประเทศไทย มีผู้ติดเชื้อเพิ่มต่ำกว่า 10,000 ราย เป็นวันที่ 63 ติดต่อกัน เสียชีวิตต่ำกว่า 100 ราย เป็นวันที่ 67 ติดต่อกันอีกด้วย ทั้งนี้ นายกรัฐมนตรียังกำชับให้เดินหน้าฉีดวัคซีนให้ทุกกลุ่ม ทุกสัญชาติ อย่างต่อเนื่อง รวมทั้งเชิญชวนผู้ที่ครบกำหนด เข้ารับการฉีดวัคซีนเข็มกระตุ้น เพื่อคนไทยปลอดภัย ประเทศไทยแข็งแรง
วันเสาร์ที่ 26 มิถุนายน 2564
รมช.ธรรมนัส ลงพื้นที่โคราช มอบ ส.ป.ก.4-01
รมช.ธรรมนัส ลงพื้นที่โคราช มอบ ส.ป.ก.4-01 ให้พี่น้องเกษตรกรชาวปากช่อง เพื่อให้เกษตรกรมีอาชีพ มีรายได้ มีความเป็นอยู่ที่ดีขึ้น
ร้อยเอกธรรมนัสพรหมเผ่ารัฐมนตรีช่วยว่าการกระทรวงเกษตรและสหกรณ์เปิดเผยภายหลังเป็นประธานการมอบหนังสืออนุญาตให้เข้าทําประโยชน์ในเขตปฏิรูปที่ดินจังหวัดนครราชสีมาณสหกรณ์การเกษตรในเขตปฏิรูปที่ดินปากช่อง(คทช.)จํากัดว่ากระทรวงเกษตรและสหกรณ์โดยสํานักงานการปฏิรูปที่ดินเพื่อเกษตรกรรม(ส.ป.ก.)นอกจากจะดําเนินการจัดที่ดินให้กับเกษตรกรแล้วยังมีหน้าที่ในการพัฒนาโครงสร้างพื้นฐานและอาชีพให้เกษตรกรมีความเป็นอยู่ที่ดีขึ้นการให้สิทธิในที่ดินจัดเป็นนโยบายที่สําคัญของรัฐบาลที่ต้องการให้ประชาชนมีสิทธิในที่ดินอย่างถูกต้องตามกฎหมายและมีที่ดินทํากินและอยู่อาศัยเป็นของตนเองซึ่งเป็นการลดความเหลื่อมล้ำในการถือครองที่ดินโดยรัฐจะนําที่ดินของรัฐที่ไม่สามารถสงวนหวงห้ามไว้ได้อีกต่อไปหรือรัฐจัดซื้อที่ดินจากผู้มีมากและไม่ใช้ประโยชน์นํามาจัดให้กับผู้ที่เป็นเกษตรกรผู้ยากจนหรือผู้ไม่มีที่ดินทํากินได้มีที่ดินในการประกอบอาชีพหรืออยู่อาศัย
“วันนี้มีความยินดีเป็นอย่างยิ่งกับเกษตรกรผู้ที่ได้รับมอบหนังสืออนุญาตให้เข้าทําประโยชน์ในเขตปฏิรูปที่ดินส.ป.ก. 4-01โดยเกษตรกรที่มารับนั้นเป็นเกษตรกรในท้องที่อําเภอปากช่องจํานวนทั้งสิ้น92รายเนื้อที่ประมาณ2,020-1-16ไร่การได้รับสิทธิในที่ดินทุกท่านที่ได้รับสามารถนําไปเป็นเอกสารแสดงสิทธิในที่ดินได้อย่างถูกกฎหมายใช้ประกันการกู้เงินจากธนาคารเพื่อการเกษตรและสหกรณ์หรือธ.ก.ส.ได้ทั้งยังใช้ร่วมโครงการของรัฐได้ทุกกรณีเช่นการให้ความช่วยเหลือในการประกอบอาชีพการช่วยเหลือด้านการเกิดภัยพิบัติหรือการช่วยเหลือในด้านราคาผลผลิตทางการเกษตรตกต่ำเป็นต้นทั้งนี้ขอให้เกษตรกรใช้ที่ดินเพื่อการประกอบอาชีพให้เกิดรายได้มีชีวิตความเป็นอยู่ที่ดีขึ้นกว่าเดิมและขอให้รักและหวงแหนที่ดินไว้เพื่อให้ลูกหลานใช้ประกอบอาชีพและอยู่อาศัยตลอดไป”ร้อยเอกธรรมนัสกล่าว
สําหรับหนังสืออนุญาตให้เข้าทําประโยชน์ในเขตปฏิรูปที่ดินส.ป.ก. 4-01ที่นำมามอบให้กับเกษตรกรในวันนี้ได้รับรายงานจากเลขาธิการสํานักงานการปฏิรูปที่ดินเพื่อเกษตรกรรมว่าเป็นกรณีที่ดินของรัฐซึ่งเดิมรัฐสงวนหวงห้ามไว้เป็นป่าสงวนแห่งชาติซึ่งเสื่อมโทรมลงทั้งมีผู้อยู่อาศัยประกอบอาชีพการเกษตรเต็มพื้นที่รัฐไม่สามารถสงวนหวงห้ามไว้ได้อีกต่อไปจึงมอบที่ดินดังกล่าวให้สํานักงานการปฏิรูปที่ดินเพื่อเกษตรกรรมหรือส.ป.ก.นํามาจัดให้สิทธิในที่ดินกับผู้ถือครองทําประโยชน์และเป็นเกษตรกรต่อไป
วันศุกร์ที่ 2 กรกฎาคม 2564
“อนุทิน” เผยวัคซีนโมเดอร์นา บริษัทตัวแทนในไทยยืนยันนำเข้าในไตรมาส 4
รองนายกรัฐมนตรีและรัฐมนตรีว่าการกระทรวงสาธารณสุข เผยบริษัทตัวแทนวัคซีนโมเดอร์นาในประเทศไทย นำเข้าวัคซีนได้เร็วที่สุดในไตรมาส 4 ปีนี้ โดยองค์การเภสัชกรรมเป็นสะพานเชื่อมการสั่งซื้อให้กับโรงพยาบาลเอกชน
วันนี้ (2 กรกฎาคม 2564)ที่โรงพยาบาลสนามกองทัพบก มณฑลทหารบกที่11 เขตหลักสี่ กทม. นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุขให้สัมภาษณ์ว่า ขณะนี้ ยังไม่มีวัคซีนชนิดใดที่ครอบคลุมการกลายพันธุ์ของเชื้อโควิด 19 วัคซีนของประเทศไทยที่ประชาชนได้รับการฉีดเป็นวัคซีนที่มีความเหมาะสม สามารถช่วยป้องกันการเสียชีวิตและลดความรุนแรงของโรคได้ มีประสิทธิภาพประสิทธิผลในการป้องกันการติดเชื้อได้ ซึ่งวันนี้นักวิชาการได้มีการเสวนาความคืบหน้าของวัคซีนที่ใช้ในประเทศที่กระทรวงสาธารณสุข จากการที่จังหวัดภูเก็ตฉีดเข็มแรกให้กับประชาชนครอบคลุม 70 เปอร์เซ็นต์ ได้ทำการวิจัยศึกษาประสิทธิผลของการใช้วัคซีนซิโนแวคในสถานการณ์จริง ได้ผลในระดับที่ได้มาตรฐาน เป็นที่ยอมรับของสากล
ในเรื่องของวัคซีน ทุกคนมีความหวังดีต่อบ้านเมืองต้องการให้มีวัคซีนโมเดอร์นาเข้ามาในประเทศไทยโดยเร็วที่สุด ทางบริษัทที่เป็นตัวแทนวัคซีนโมเดอร์นาในประเทศไทย ได้ชี้แจงว่า สามารถนำเข้าวัคซีนได้เร็วที่สุดในไตรมาส 4 ซึ่งวัคซีนโมเดอร์นาเป็นวัคซีนทางเลือก ที่ภาคเอกชนสามารถนำมาให้บริการกับประชาชน กระทรวงสาธารณสุขได้ขึ้นทะเบียนเรียบร้อยแล้ว และเนื่องจากเป็นวัคซีนภายใต้สถานการณ์ฉุกเฉินบริษัทจะขายให้กับหน่วยงานภาครัฐ รัฐบาลจึงได้มอบหมายให้องค์การเภสัชกรรม เป็นสะพานเชื่อมผู้ผลิตวัคซีนกับผู้ซื้อ หากทุกคนทำตามข้อตกลงการสั่งซื้อก็จะเกิดขึ้นได้
นายอนุทินกล่าวต่อว่า กรณีที่บอกว่าองค์การเภสัชกรรมไม่ยอมเซ็นสัญญานั้น องค์การเภสัชกรรมต้องได้รับการยืนยันการสั่งจองจากสมาคมโรงพยาบาลว่าโรงพยาบาลเอกชนต้องการซื้อเท่าไหร่ จากนั้นแจ้งยืนยันจำนวน และชำระเงินให้กับองค์การเภสัชกรรม เพื่อเป็นสะพานในการเชื่อมต่อในการประสาน สั่งซื้อ องค์การเภสัชกรรมไม่เกี่ยวข้องในเรื่องการที่จะต้องเจรจาหรือสำรองจ่ายเงินให้ก่อน และรับความเสี่ยงต่างๆ หรือจะต้องมีการสละสิทธิ์ในการฟ้องร้องหากมีอะไรเกิดขึ้น โรงพยาบาลเอกชนจะฟ้องร้ององค์การเภสัชกรรมในฐานะผู้นำเข้าวัคซีนหรือเป็นผู้ขายไม่ได้ จึงต้องมีการตกลงเงื่อนไขต่างๆ
*****************************2 กรกฎาคม 2564
วันเสาร์ที่ 5 มีนาคม 2565
กระทรวงแรงงาน แจงกรณีสมาชิกกองทุนฯ ไม่ได้รับเงิน เหตุพ้นระยะเวลาคุ้มครอง 5 ปี
นายไพโรจน์ โชติกเสถียร อธิบดีกรมการจัดหางาน เปิดเผยว่า นายสุชาติ ชมกลิ่น รัฐมนตรีว่าการกระทรวงแรงงาน มอบหมายตนดูแลอำนวยความสะดวกแก่แรงงานไทยที่ประสบปัญหาความไม่สงบจากภัยสงครามที่ประเทศยูเครน
จนต้องทยอยเดินทางกลับประเทศไทย ให้ได้รับความสะดวกและรับเงินช่วยเหลือสำหรับสมาชิกกองทุนเพื่อช่วยเหลือคนหางานไปทำงานในต่างประเทศ “กรณีประสบปัญหาต้องเดินทางกลับประเทศไทยก่อนสิ้นสุดการเป็นสมาชิกกองทุน เนื่องจากภัยสงคราม” ตามระเบียบกระทรวงแรงงานว่าด้วยกิจการที่จะใช้จ่ายเงินจากกองทุนเพื่อช่วยเหลือคนหางานไปทำงานต่างประเทศ
“ท่านรัฐมนตรีสุชาติฯ ห่วงใยแรงงานไทย กำชับให้กรมการจัดหางานดูแลช่วยเหลือแรงงานไทยทุกคนอย่างดี โดยเฉพาะแรงงานไทยที่เป็นสมาชิกกองทุนฯ ต้องเร่งจ่ายเงินเพื่อบรรเทาความเดือดร้อนให้เขาโดยเร็วที่สุด ซึ่งกรมการจัดหางานรับข้อสั่งการและปฏิบัติตามอย่างเคร่งครัด หากเป็นสมาชิกกองทุนฯ และยังอยู่ในระยะเวลาคุ้มครอง 5 ปี จะได้รับเงินทันที ไม่มีตกหล่นแน่นอน สำหรับกรณีแรงงานไทยชาวนครราชสีมา อำเภอพิมายที่ไม่ได้รับเงินเยียวยา จำนวน 15,000 บาท จากการตรวจสอบข้อมูลพบว่า นางสาวจิราพัชร ยิ่งแก้ว ได้สมัครเป็นสมาชิกฯกองทุน โดยสมัครใจส่งเงินเข้ากองทุน จำนวน 500 บาท และได้เดินทางออกจากประเทศไทย วันที่ 17 มีนาคม 2559 มีระยะเวลาการทำงานตามสัญญาจ้าง เป็นเวลา 9 เดือน หากนับตามวันครบกำหนดสัญญาจ้าง (16 ธันวาคม 2559) ต่อไปอีก 5 ปี แรงงานท่านนี้จะอยู่ในความคุ้มครองของกองทุนฯ ถึงวันที่ 16 ธันวาคม 2564 ซึ่งขณะนี้สิ้นสุดระยะเวลาไปแล้ว ทำให้ไม่ได้รับสิทธิประโยชน์ดังกล่าว”อธิบดีกรมการจัดหางานกล่าว
อธิบดีกรมการจัดหางานกล่าวต่อไปว่า กรมการจัดหางานห่วงใยและฝากถึงคนงานไทยที่ประสงค์จะเดินทางไปทำงานในต่างประเทศตระหนักและให้ความสำคัญในการส่งเงินเข้ากองทุนฯ เพื่อสมัครเป็นสมาชิกกองทุน เพื่อให้ได้รับความช่วยเหลือและได้รับการดูแลตามสิทธิประโยชน์จากกองทุนฯ หากเกิดเหตุการณ์ไม่คาดคิดเกิดขึ้น หรือเกิดสถานการณ์ฉุกเฉินเช่นนี้ โดยกรมการจัดหางานจะมีกระบวนการในการตรวจสอบอย่างละเอียด รัดกุม ซึ่งแรงงานไทยที่เป็นสมาชิกกองทุนฯ ที่ประสบปัญหาต้องเดินทางกลับประเทศไทยแล้ว เมื่อเข้าสู่กระบวนการกักตัวตามมาตรการป้องกันและการควบคุมโรคของรัฐแล้ว กรมการจัดหางานจะจ่ายเงินเยียวยาตามสิทธิประโยชน์ของสมาชิกกองทุนฯ ทันที
วันอังคารที่ 22 มิถุนายน 2564
แกนนำกลุ่มแรงงานเพื่อสังคม เข้าขอบคุณ รมว.เฮ้ง เร่งช่วยเหลืออดีตลูกจ้าง บ.บอดี้แฟชั่น ถูกเลิกจ้าง ให้ได้รับสิทธิประโยชน์ตามกฎหมาย
ประธานกลุ่มแรงงานเพื่อสังคม นำอดีตพนักงานของ บริษัท บอดี้ แฟชั่น จังหวัดนครสวรรค์ จำนวน 60 คน เข้าพบ รมว.แรงงาน เพื่อขอบคุณที่ให้การช่วยเหลือพนักงานที่ถูกเลิกจ้างให้ได้รับสิทธิประโยชน์ตามกฎหมายคุ้มครองแรงงานอย่างรวดเร็ว และติดตามความคืบหน้าตามข้อเรีย
เมื่อวันที่ 22 มิถุนายน 2564 นายสุชาติ ชมกลิ่น รัฐมนตรีว่าการกระทรวงแรงงาน ให้การต้อนรับ นายชาญศิลป์ ทรัพย์โนนหวาย ประธานกลุ่มแรงงานเพื่อสังคม นำอดีตพนักงานของ บริษัท บอดี้ แฟชั่น จังหวัดนครสวรรค์ จำนวน 60 คน เข้าพบ รมว.แรงงาน เพื่อขอบคุณที่ให้การช่วยเหลือพนักงานที่ถูกเลิกจ้างให้ได้รับสิทธิประโยชน์ตามกฎหมายคุ้มครองแรงงานอย่างรวดเร็ว และติดตามความคืบหน้าตามข้อเรียกร้องด้านแรงงาน โดยมี นางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงาน นายสุเทพ ชิตยวงษ์ เลขานุการรัฐมนตรีว่าการกระทรวงแรงงาน พล.ต.ต.นันทชาติ ศุภมงคล ประจำสำนักเลขาธิการนายกรัฐมนตรี ปฏิบัติหน้าที่ประจำกระทรวงแรงงาน นายณัฐวัฒน์ ธีรทัศน์ธำรง คณะที่ปรึกษารัฐมนตรีว่าการกระทรวงแรงงาน พร้อมด้วยผู้บริหารระดับสูงกระทรวงแรงงาน เข้าร่วมในครั้งนี้ด้วย ณ บริเวณชั้นล่าง อาคารกระทรวงแรงงาน
นายสุชาติ กล่าวต่อว่า ท่านนายกรัฐมนตรี และ รมว.กลาโหม พล.อ.ประยุทธ์ จันทร์โอชา และกระทรวงแรงงาน ภายใต้การกำกับดูแลของ พล.อ.ประวิตร วงษ์สุวรรณ รองนายกรัฐมนตรี ได้ให้ความสำคัญ ในการช่วยเหลือบรรเทาปัญหาความเดือดร้อนพี่น้องผู้ใช้แรงงานที่ถูกเลิกจ้างที่ประสบปัญหาว่างงานจากสถานการณ์โควิด-19 ซึ่งในวันนี้ ตัวแทนอดีตพนักงานบริษัทบอดี้แฟชั่นได้เข้ามาให้กำลังใจและขอบคุณที่รัฐบาลและกระทรวงแรงงานให้ความช่วยเหลือลูกจ้าง เพื่อให้ได้รับความเป็นธรรมอย่างรวดเร็ว ทั้งการจ่ายประโยชน์ทดแทนกรณีว่างงานจากประกันสังคม รวมทั้งเยียวยาความเดือดร้อนให้ลูกจ้างจากเงินกองทุนสงเคราะห์ลูกจ้างจำนวน 858 คน ที่ถูกเลิกจ้างและยังไม่ได้รับค่าจ้าง เพื่อช่วยให้ผู้ใช้แรงงานได้มีเงินในการดำรงชีพ อันเนื่องมาจากการถูกเลิกจ้าง ขาดรายได้ จากสถานการณ์การแพร่ระบาดของไวรัสโควิด-19 ทั้งนี้ รมว.แรงงาน ได้มอบหมายให้ นายสุเทพ ชิตยวงษ์ เลขานุการรัฐมนตรีว่าการกระทรวงแรงงาน เป็นประธานการประชุมเพื่อติดตามความคืบหน้าการดำเนินการตามข้อเรียกร้องด้านแรงงานประเด็นต่างๆ ของกลุ่มแรงงานเพื่อสังคมที่ยังอยู่ระหว่างการดำเนินการ เพื่อให้หน่วยงานในสังกัดกระทรวงแรงงานที่เกี่ยวข้องดำเนินการให้แล้วเสร็จ และรายงานความคืบหน้าให้สมาชิกกลุ่มแรงงานทราบต่อไป
“การดำเนินงานของกระทรวงแรงงานในการให้ความช่วยเหลือพี่น้องผู้ใช้แรงงานที่ถูกเลิกจ้าง เป็นการบรรเทาปัญหาความเดือดร้อนโดยเฉพาะในช่วงสถานการณ์โควิด-19 ให้ได้รับสิทธิประโยชน์ที่พึงได้รับอย่างถูกต้อง ครบถ้วน และดำเนินการสอดคล้องตามนโยบายรัฐบาล และกระทรวงแรงงานที่จะดูแลพี่น้องแรงงานดุจคนในครอบครัว”นายสุชาติ กล่าวในท้ายสุด
วันอังคารที่ 2 สิงหาคม 2565
โฆษกรัฐบาลเชื่อมั่นในสัญญาณบวกหลังสายการบินแอโรฟลอตของรัสเซียจะกลับมาขายบัตรโดยสารบินตรงเส้นทางมอสโก-ภูเก็ต ขอบคุณทุกหน่วยงานที่ร่วมเดินหน้าทำงานแก้ไขปัญหาร่วมกัน
โฆษกรัฐบาลเชื่อมั่นในสัญญาณบวกหลังสายการบินแอโรฟลอตของรัสเซียจะกลับมาขายบัตรโดยสารบินตรงเส้นทางมอสโก-ภูเก็ต ขอบคุณทุกหน่วยงานที่ร่วมเดินหน้าทำงานแก้ไขปัญหาร่วมกัน
วันนี้ (วันที่ 2 สิงหาคม 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า ขอ ชื่นชมการทำงานของหน่วยงานที่เกี่ยวข้องที่สนับสนุนกิจกรรมเกี่ยวกับอุตสาหกรรมด้านการท่องเที่ยวอย่างต่อเนื่อง หลังรับทราบรายงานว่า สายการบินแอโรฟลอตของรัสเซียจะกลับมาขายบัตรโดยสารบินตรงเส้นทางมอสโก-ภูเก็ต วันละ 1 เที่ยวบิน เริ่มเที่ยวบินแรกวันที่ 30 ตุลาคม 2565
โฆษกประจำสำนักนายกรัฐมนตรีกล่าวว่า การเปิดขายบัตรโดยสารการบินเส้นทางตรง มอสโก-ภูเก็ต ของสายการบินแอโรฟลอต รัสเซีย จะเพิ่มโอกาส กระตุ้นการท่องเที่ยวระหว่างสองภูมิภาคให้กลับมามีชีวิตชีวาอีกครั้ง หลังจากหยุดบินไปเมื่อเดือน มีนาคม และนับเป็นโอกาสทางเศรษฐกิจที่สำคัญของไทย ทั้งนี้ จากข้อมูลของการท่องเที่ยวแห่งประเทศไทย (ททท.) เชื่อมั่นว่า การเปิดเที่ยวบินนี้ จะส่งผลดีต่อตลาดรัสเซียในช่วงหน้าหนาวที่โดยทั่วไปแล้วจะมีความต้องการเดินทางเข้าไทยจำนวนมาก และตั้งแต่ต้นปีจนถึงปัจจุบันมีนักท่องเที่ยวรัสเซียเข้าไทยแล้ว 76,739 คน ขณะที่ ททท. และผู้ประกอบการท่องเที่ยว ตั้งเป้าที่จะดึงดูดนักท่องเที่ยวให้ได้ 1 ล้านคน อย่างไรก็ดี ต่อสถานการณ์ความขัดแย้งระหว่างประเทศยังเป็นปัญหาสำคัญต่อการบินเส้นทางตรง เนื่องจากมีมาตรการคว่ำบาตรไม่ให้บริษัทประกันรับทำประกันภัยเครื่องบิน ซึ่งการบินไทยก็ติดประเด็นนี้ นอกจากนี้ ยังต้องเป็นเครื่องบินที่จดทะเบียนในรัสเซียเท่านั้น ทั้งนี้ เชื่อมั่นว่า เมื่อแอโรฟลอตเปิดเส้นทางได้ จะมีสายการบินอื่นๆ ดำเนินการตามมา
นายธนกรฯ กล่าวว่า จํานวนนักท่องเที่ยวต่างชาติที่เดินทางมาประเทศไทยในปีนี้อยู่ที่ 3.12 ล้านคนระหว่างวันที่ 1 มกราคม ถึง 26 กรกฎาคม 2565 ซึ่งเป็นตัวเลขที่น่าชื่นชม เกิดจากการวางนโยบายของรัฐบาลภายใต้การนำของพล.อ.ประยุทธ์ จันทร์โอชา นายกรัฐมนตรี และทำงานอย่างหนักของทุกหน่วยงานที่เกี่ยวข้อง และเจ้าหน้าที่ทุกคน ซึ่งก็ต้องขอขอบคุณทุกคนที่ร่วมกันทำงานแก้ไขปัญหานี้ไปด้วยกัน เชื่อมั่นว่าด้วยศักยภาพ เอกลักษณ์ ความเป็นไทย ยังเป็นที่สนใจของนักท่องเที่ยว ซึ่งจะส่งผลอย่างมีนัยสำคัญต่อการฟื้นฟูเศรษฐกิจของประเทศไทยอย่างแน่นอน
วันอังคารที่ 10 พฤษภาคม 2565
รัฐบาลพัฒนาย่านนวัตกรรมการแพทย์โยธี ยกระดับคุณภาพชีวิตประชาชน
วันอังคารที่ 10 พฤษภาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเดินหน้ายกระดับคุณภาพชีวิตประชาชนด้านสาธารณสุข โดยพัฒนาย่านนวัตกรรมการแพทย์โยธี ซึ่งเป็นพื้นที่ที่มีสถาบันการแพทย์และสาธารณสุขตั้งอยู่อย่างหนาแน่นที่สุดของประเทศไทยให้เป็นพื้นที่ต้นแบบ ในการพัฒนานวัตกรรมการแพทย์ของประเทศ โดย รพ.ในพื้นที่จะแบ่งปันทรัพยากรร่วมกัน เช่น ยืมเครื่องมือแพทย์จาก รพ.หนึ่งไปใช้ในอีก รพ.หนึ่ง หรือ ส่งคนไข้จาก รพ.หนึ่งไปนอนสังเกตอาการที่อีก รพ.ได้ เพื่อให้ประชาชนเข้าถึงบริการการแพทย์ที่ทันสมัย รวดเร็ว ปลอดภัย และเกิดประโยชน์สูงสุด โดยเฉพาะกลุ่มผู้ป่วยโรคหัวใจขาดเลือด หลอดเลือดสมองตีบ โรคมะเร็ง และไส้ติ่งอักเสบที่ต้องผ่าตัด จะสามารถเข้าถึงการรักษาได้มากขึ้นภายใต้ชุดสิทธิประโยชน์ของสำนักงานหลักประกันสุขภาพแห่งชาติ
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันจันทร์ที่ 13 ธันวาคม 2564
เฮ้ง ห่วงอุบัติเหตุทางถนนช่วงปีใหม่ ขอความร่วมมือนายจ้างรณรงค์ลดความเสี่ยงในภาพรวม
รมว.แรงงาน ห่วงใยลูกจ้างเกิดอุบัติเหตุทางถนน ออกประกาศประกาศกระทรวงแรงงาน ขอความร่วมมือให้นายจ้างกำกับ ดูแล และรณรงค์ส่งเสริมการป้องกันอุบัติเหตุทั้งที่เกิดจากการทำงานและนอกการทำงาน
นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่า ปัจจุบันการเกิดอุบัติเหตุทางถนนของลูกจ้างทั้งที่เกิดจากการทำงานและนอกการทำงานเป็นปัญหาสำคัญที่สร้างความสูญเสียต่อร่างกาย ชีวิตและทรัพย์สินของลูกจ้างนายจ้าง และประชาชน รวมทั้งก่อให้เกิดความสูญเสียต่อเศรษฐกิจและสังคมในภาพรวมของประเทศจากข้อมูลการประสบอันตรายจากการทำงานของกองทุนเงินทดแทน สำนักงานประกันสังคม ระหว่างปี พ.ศ. 2561 – 2564 พบว่า สาเหตุการเสียชีวิตของลูกจ้างจากการทำงาน ร้อยละ 41 – 47 เกิดจากอุบัติเหตุทางถนนและข้อมูลของศูนย์ข้อมูลอุบัติเหตุทางถนน พบว่า วัยแรงงานเป็นกลุ่มผู้ที่เสียชีวิตจากอุบัติเหตุทางถนนมากที่สุดพลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม และ พลเอก ประวิตร วงษ์สุวรรณรองนายกรัฐมนตรีซึ่งกำกับดูแลกระทรวงแรงงาน ได้ให้ความห่วงใยต่อความปลอดภัยในชีวิตและทรัพย์สินของลูกจ้าง นายจ้าง และประชาชน จึงสั่งการให้กระทรวงแรงงาน ออกประกาศกระทรวงแรงงาน เรื่อง ขอความร่วมมือให้นายจ้างกำกับ ดูแล และรณรงค์ส่งเสริมการป้องกันอุบัติเหตุทางถนน เพื่อให้ลูกจ้างเกิดความปลอดภัยทั้งในขณะทำงานและนอกเวลาการทำงาน โดยเฉพาะช่วงเทศกาลปีใหม่ พ.ศ. 2565 ที่จะถึงนี้กระทรวงแรงงานขอความร่วมมือนายจ้างจัดกิจกรรมรณรงค์ “ชีวิตวิถีใหม่ ขับขี่อย่างปลอดภัย ไร้อุบัติเหตุ” โดยสร้างการรับรู้และย้ำเตือนให้ลูกจ้างที่จะเดินทางกลับภูมิลำเนาหรือเดินทางไปท่องเที่ยวตามสถานที่ต่าง ๆ ตระหนักถึงความปลอดภัยระหว่างการเดินทาง ผู้ขับขี่ต้องปฏิบัติตามกฎจราจรอย่างเคร่งครัด หลีกเลี่ยงพฤติกรรมเสี่ยงต่างๆที่จะนำไปสู่การเกิดอุบัติเหตุ ตรวจสอบสภาพรถและอุปกรณ์ต่าง ๆ ก่อนออกเดินทางและสิ่งสำคัญที่ต้องปฏิบัติอย่างต่อเนื่อง ได้แก่ ร่วมกันเฝ้าระวังและป้องกันการแพร่ระบาดของโควิด-19 โดยสวมหน้ากากอนามัย หมั่นล้างมือ และเว้นระยะห่างทางสังคม
นายนิยม สองแก้ว อธิบดีกรมสวัสดิการและคุ้มครองแรงงานกล่าวเพิ่มเติมว่า กสร. สั่งการให้หน่วยปฏิบัติทั่วประเทศขอความร่วมมือนายจ้างให้ปฏิบัติตามประกาศกระทรวงแรงงาน เรื่อง ขอความร่วมมือให้นายจ้างกำกับ ดูแล และรณรงค์ส่งเสริมการป้องกันอุบัติเหตุทางถนน โดยขอให้นายจ้างดำเนินการประกาศนโยบายและกำหนดมาตรการป้องกันอุบัติเหตุทางถนน กำกับดูแลให้ลูกจ้างที่ปฏิบัติหน้าที่ขับขี่ยานพาหนะเพื่อการขนส่ง การรับส่งเอกสารหรือการติดต่อประสานงานกับบุคคลภายนอก ปฏิบัติตามกฎจราจรอย่างเคร่งครัดรณรงค์ส่งเสริมการสวมหมวกนิรภัยและใช้เข็มขัดนิรภัยขณะขับขี่ หรือโดยสารตลอดเวลาและประกาศให้พื้นที่ภายในสถานประกอบกิจการเป็นพื้นที่สวมหมวกนิรภัยและใช้เข็มขัดนิรภัย 100% รวมทั้งสร้างการรับรู้ในการขับขี่อย่างปลอดภัยให้กับลูกจ้างโดยการจัดอบรม ติดป้ายรณรงค์ขับขี่ปลอดภัยประชาสัมพันธ์ข้อมูลข่าวสาร เผยแพร่ความรู้ผ่านสื่อออนไลน์ หรือด้วยวิธีการอื่น ๆ ทั้งนี้ หากมีข้อสงสัยเพิ่มเติม สามารถสอบถามรายละเอียดได้ที่ กลุ่มงานยุทธศาสตร์ความปลอดภัยในการทำงาน กองความปลอดภัยแรงงาน 0 2448 9128 - 39 ต่อ 603 - 610